**Informația**

**privind realizările-cheie înregistrate de către Ministerul Finanțelor** *(inclusiv autoritățile administrative din subordine)*

**pe parcursul celor 5 ani de la semnarea Acordului de Asociere RM-UE**

|  |  |
| --- | --- |
| **Realizări** *(realizări măsurabile cantitativ și/sau calitativ)* | **Impact** *(beneficii directe și/sau indirecte)* |
| **TITLUL III.**  **JUSTIŢIE, LIBERTATE ŞI SECURITATE** | |
| **Realizare-cheie: Instituirea şi gestionarea Registrului conturilor de plăţi şi bancare ale persoanelor fizice şi juridice** | |
| Crearea și gestionarea de către SFS a ***Registrului conturilor bancare și de plăți ale persoanelor fizice/juridice***. | * Alinierea legislației naționale la cea de a IV-a Directivă privind combaterea spălării banilor și finanțării terorismului; * Ridicarea calității procesului de deservire a contribuabililor; * Întărirea capacității administrative a instituției de a-și îndeplini rolul și obiectivele de a asigura furnizarea informațiilor într-o manieră transparentă; * Îmbunătățirea calității deciziilor adoptate prin diminuarea timpului de prelucrare a documentelor, care circulă între SFS și instituțiile financiare; * Administrarea mai eficientă a conturilor bancare ale persoanelor fizice. |
| **TITLUL IV**  **COOPERAREA ECONOMICĂ ŞI ALTE TIPURI DE COOPERARE SECTORIALĂ** | |
| **CAPITOLUL I**  **REFORMA ADMINISTRAȚIEI PUBLICE** | |
| **Realizare-cheie: Introducerea unui sistem de salarizare transparent și mai competitiv pentru angajații din sectorul public** | |
| Adoptarea ***Legii privind sistemul unitar de salarizare în sectorul bugetar nr.270/2018,*** în vigoare din 01.12.2018 | * Creșterea motivării personalului din serviciul public; * Atractivitatea sporită pentru tinerii specialiști; * Instituirea unui sistem salarial unitar, transparent, flexibil, ușor de administrat; * Garantarea păstrării venitului salariat total în cazul în care, conform noilor reguli de salarizare, angajatului i se stabilește un salariu total mai mic decît cel deținut anterior; * Garantarea ajustării anuale ascendente a salariilor în sectorul bugetar cel puțin la nivelul inflației. |
| **CAPITOLUL 3**  **DREPTUL SOCIETĂŢILOR COMERCIALE, CONTABILITATE ŞI AUDIT ŞI GUVERNANŢA CORPORATIVĂ** | |
| **Realizare-cheie: Ajustarea parțială a normelor naționale la standardele europene prin transpunerea Aquis-ului comunitar** | |
| Adoptarea ***Legii privind auditul situațiilor financiare nr.271/2017***, cu intrarea în vigoare din 01 ianuarie 2019, cu excepţia art.36–38 - 01.09.2018 (transpune *Directiva UE 2006/43/CE a Parlamentului European şi a Consiliului din 17 mai 2006 privind auditul legal al conturilor anuale şi al conturilor consolidate*) | * Reformarea și reglementarea sistemului de supraveghere publică a auditului; * Stabilirea unor condiții clare de accedere în profesie; * Simplificarea modalității de obținere de către entitatea de audit a dreptului de a efectua audit; * Crearea și implementarea unui sistem eficient de investigații și sancțiuni pentru a detecta, corecta și preveni efectuarea necorespunzătoare a auditului; * Organizarea activității entității de audit și instituirea controlului intern al calității; * Perfecționarea procedurilor de raportare a entității de audit și asigurarea transparenței; * Instituirea unui sistem de control extern al calității auditului; * Constituirea comitetelor de audit de către entitățile de interes public, prezentarea de către entitățile de audit a raportului suplimentar comitetului, ca urmare auditului; * Instituirea cerințelor extinse privind etica profesională și scepticismul profesional. |
| Adoptarea ***Legii contabilităţii şi raportării financiare nr.287/2017***, cu intrarea în vigoare din 01 ianuarie 2019, (transpune *Directiva 2013/34/UE a Parlamentului European şi a Consiliului din 26 iunie 2013 privind situaţiile financiare anuale, situaţiile financiare consolidate şi rapoartele conexe ale anumitor tipuri de întreprinderi)* | * Reglementarea clasificării entităților în entități micro, mici, mijlocii și mari corespunzător următoarelor criterii: numărul mediu al salariaților în perioada de gestiune, totalul activelor și veniturile din vânzări la finele perioadei de gestiune; * Determinarea modului de ţinere a contabilităţii şi de aplicare a standardelor de contabilitate în dependenţă de mărimea şi tipul entităţii; * Stabilirea regulilor generale de organizare a contabilităţii; * Prevederi privind situaţiile financiare individuale şi situaţiile financiare consolidate; * Creșterea dezvăluirilor în dependență de mărimea entității. Ordonarea cerințelor de prezentare a informațiilor în nota explicativă, care vor varia în funcție de categoria entităților; * Reducerea numărului de opțiuni disponibile referitor la recunoaștere, măsurare și prezentare precum și crearea unui regim al entităților mici armonizat în mare măsură cu limitarea volumului de informații ce pot fi solicitate de la entitățile mici în situațiile financiare anuale; * Instituirea cerinței auditului obligatoriu al situațiilor financiare individuale și situațiile financiare consolidate anuale ale entităților de interes public precum și ale entităților mijlocii și mari; * Reducerea cheltuielilor administrative legate de pregătirea, auditarea și publicarea situațiilor financiare, în special pentru entitățile mici; * Stabilirea modului de semnare, prezentare şi publicare a situaţiilor financiare individuale şi situaţiile financiare consolidate. |
| Aprobarea ***Ordinului MF nr. 105/2015 privind acceptarea, publicarea şi modificarea Standardelor Internaţionale de Raportare Financiară***  (transpune *Regulamentul (CE) nr. 1606/2002 al Parlamentului European şi al Consiliului din 19 iulie 2002 privind aplicarea standardelor internaţionale de contabilitate)* | * Asigurarea comparabilităţii datelor din situațiile financiare ale entităților autohtone cu cel din spațiul comunitar; * Asigurarea transparenței semnificativ mai bune a informațiilor din situațiile financiare, care va oferi posibilitatea accesării și utilizării situațiilor financiare, rapoartelor conducerii și rapoartelor auditorilor, după caz, de către diverși utilizatori de informație prin intermediul Depozitarului public al situațiilor financiare. |
| **CAPITOLUL 7 GESTIONAREA FINANŢELOR PUBLICE: POLITICA BUGETARĂ, CONTROLUL INTERN,**  **INSPECŢIA FINANCIARĂ ŞI AUDITUL EXTERN** | |
| **Realizare-cheie: Dezvoltarea unui sistem modern de gestionare a finanțelor publice, compatibil cu principiile de bază și bunele practici ale UE** | |
| Adoptarea ***Legii finanţelor publice şi responsabilităţii bugetar-fiscale nr. 181/2014,*** *cu modificările și completările ulterioare* | * Consolidarea finanțelor publice și a stabilității financiare; * Asigurarea gestionării eficiente și transparente a resurselor financiare publice; * Aplicarea standardelor internaționale în acest domeniu; * Armonizarea legislației în domeniul finanțelor publice; * Gestionarea promptă a situațiilor imprevizibile, care implică surse financiare. |
| Adoptarea ***Legii nr.172/2018 pentru modificarea unor acte legislative***, reieșind din prevederile Legii nr.181/2014 |
| Aprobarea ***Regulamentului privind gestionarea fondurilor de urgenţă ale Guvernului*** (Hotărîrea Guvernului nr.892/2015) |
| Elaborarea bugetului în conformitate cu indicatorii din Acordul FMI, totodată începînd cu anul 2018 fiind elaborată ***Nota privind riscurile bugetar-fiscale*** anexată la setul documentației bugetare anuale | * Stabilirea unui buget echilibrat; * Asigurarea resurselor financiare suficiente pentru realizarea reformelor planificate; * Protejarea cheltuielilor prioritare; * Sporirea transparenței politicilor bugetar-fiscale și a riscurilor asociate. |
| Aprobarea ***Conceptului și Planului de acțiuni pentru elaborarea Standardelor Naționale de Contabilitate pentru Sectorul Public***, prin Ordinul ministerului finanțelor nr. 159 din 27.12.2016, la moment fiind elaborate 22 (din 30) proiecte de Standarde Naționale de Contabilitate pentru Sectorul Public. |  |
| Aprobarea ***Regulamentului privind monitoringul financiar al întreprinderilor de stat/municipale şi al societăţilor comerciale cu capital integral sau majoritar public***,  (Hotărîrea Guvernului nr. 875/2014) | * Eficientizarea mecanismelor privind procesul de efectuare a monitoringului financiar al întreprinderilor de stat şi societăţilor comerciale cu capital integral sau majoritar de stat, înglobînd date noi referitoare la rapoartele auditorului, datoria sectorului public, precum şi alte date relevante pentru analiza economico-financiară a entităţilor economice vizate. |
| Aprobarea în ***redacție nouă*** a Regulamentului privind monitoringul financiar al autorităţilor publice la autogestiune, al întreprinderilor de stat/municipale şi al societăţilor comerciale cu capital integral sau majoritar public, (Hotărîrea Guvernului nr. 56/2018)  *elaborat în vederea implementării recomandărilor Curții de Conturi expuse în Hotărîrea nr. 3 din 25 februarie 2016 cu privire la Raportul auditului privind realizarea de către Ministerul Finanţelor a sarcinilor şi activităţilor în procesul de monitoring financiar al întreprinderilor de stat şi societăţilor comerciale cu capital integral sau majoritar de stat, precum și în vederea implementării prevederilor art. 76 alin. (1) și (4) din Legea finanțelor publice și responsabilității bugetar-fiscale nr. 181/2014.* |
| Elaborarea ***Clasificației bugetare nouă aliniată la COFOG și GFS 2001***, aprobată prin Ordinul MFr nr.190/2014 și a ***Setului metodologic privind elaborarea, aprobarea și modificarea bugetului***, aprobat prin Ordinul MF nr.191/2014, cu aplicabilitate începînd cu planificarea bugetară pe anii 2016-2018 *(ca urmare a elaborării modulului informațional „Gestionarea alocațiilor bugetare”, cît și în legătură cu necesitatea introducerii anumitor modificări/completări referitor la unele prevederi, Setul metodologic a fost ajustat/completat și reaprobat prin Ordinul ministrului finanțelor nr.209 din 24 decembrie 2015. De asemenea, prin Ordinul ministrului finanțelor nr.208 din 24 decembrie 2015 a fost reaprobată noua clasificație bugetară şi normele metodologice privind aplicarea acesteia, aliniată la standarde internaționale).* | * Alinierea la standardele internaționale; * Proceduri unificate în procesul elaborării, aprobării și modificării bugetului. |
| Asigurarea, conform Planului de implementare a Proiectului pentru dezvoltarea capacităților de bugetare pe programe în Republica Moldova pe anii 2014-2016 (faza 3), a procesului de ***furnizare a asistenței autorităților publice centrale și locale în dezvoltarea capacităților de bugetare pe programe***, cu suportul Programului Finanțele publice pentru Dezvoltare în cadrul Acordului de Cooperare dintre Ministerul Finanțelor al Republicii Moldova și Ministerul Finanțelor al Republicii Slovacia. | * Consolidarea capacităţilor în domeniul bugetării pe programe (110 formatori instruiți din cadrul APC și APL, programe bugetare revizuite la locul de muncă și la distanță); * Consolidarea capacităților în domeniul monitorizării și evaluării programelor bugetare (128 formatori instruiți din cadrul APC și APL, proiectul metodologiei de monitorizare și evaluare a programelor bugetare elaborat). |
| ***Actualizarea Strategiei de dezvoltare a managementului finanţelor publice 2013-2020*** *(Hotărîrea Guvernului nr.1149/2017)* |  |
| Instituirea ***Programului de investiții publice multianual continuu*** | * Asigurarea investițiilor prioritare la nivel național în cadrul bugetar multianual; * Eficientizarea cheltuielilor publice; * Creșterea oportunităților economice. |
| **Realizare-cheie: Elaborarea şi actualizarea cadrului normativ/legislativ în domeniul controlului financiar public intern** | |
| Aprobarea ***Programului de dezvoltare a controlului financiar public intern pentru anii 2018-2020 și Planul de acțiuni pentru implementarea acestuia****, (*Hotărîrea Guvernului nr.124/2018) | * Consolidarea cadrului normativ în domeniul controlului financiar public intern (CFPI), inclusiv în domeniul controlului intern managerial (CIM) şi auditului intern în sectorul public conform bunelor practici ale UE; * Facilitarea înțelegerii și aplicării de către părțile interesate a cadrului normativ aferent domeniului CFPI; * Crearea premiselor pentru acoperirea cu servicii de audit intern a unui număr mai mare de entități publice; * Stabilirea obligativității privind certificarea persoanelor cu funcții de conducere a subdiviziunilor de audit intern; * Fortificarea rolului Consiliului CFPI în calitate de organism consultativ pe lângă Ministerul Finanțelor; * Sporirea răspunderii manageriale prin modificarea procedurii de raportare cu privire la rezultatele autoevaluării sistemelor de CIM. |
| Modificarea ***Legii privind controlul financiar public intern nr.229/2010*** (Legea nr.234/2018), în scopul eliminării carențelor și dezvoltării principiilor generale de organizare a sistemului vizat |
| Revizuirea și dezvoltarea cadrului normativ secundar în vederea facilitării implementării prevederilor legislative, conform standardelor și bunelor practici UE, fiind aprobate:  *- Standardele Naționale de Audit Intern*, (Ordinul MF nr. 153/2018);  - *Standardele naţionale de control intern în sectorul public*, (Ordinul MF nr.189/2015);  *-**Codul etic al auditorului intern şi Carta de audit intern (Regulament – model de funcţionare a unităţii de audit intern),* (Ordinul MF nr.74/2014);  - *Regulamentul privind autoevaluarea, raportarea sistemului de control intern managerial și emiterea Declarației de răspundere managerială*, (Ordinul MF nr. 4/2019);  - *Regulamentul de organizare și funcționare a Consiliului controlului financiar public intern*, (Ordinul MF nr.140/2018);  - *Regulamentul-cadru de activitate a serviciilor financiare*, (Hotărîrea Guvernului nr. 433/2015);  - *Modificările şi completările la Regulamentul privind certificarea auditorilor interni din sectorul public*, (Ordinul MF nr.195/2015). |
| Revizuirea, editarea (în anul 2016) şi distribuirea autorităţilor publice centrale a *Manualului de management financiar şi control*. |
| **Realizare-cheie: Finalizarea procesului de instituire a unităţilor de audit intern pentru autorităţile publice centrale şi locale de nivelul al doilea** | |
| Sporirea gradului de acoperire cu servicii de audit intern, prin instituirea subdiviziunilor specializate în structurile organizatorice a tuturor organelor centrale de specialitate ale administrației publice, precum și a autorităților administrației publice locale de nivelul doi. | * În cadrul autorităţilor administraţiei publice locale de nivelul al doilea sunt create 31 de subdiviziuni de audit intern, dintre care 12 subdiviziuni de audit intern sunt suplinite cu personal; * În cadrul autorităţilor administraţiei publice centrale sunt create 19 subdiviziuni de audit intern (inclusiv 9 SAI în ministere și 10 SAI în alte APC), dintre care 14 subdiviziuni de audit intern sunt suplinite cu personal. |
| **Realizare-cheie: Fortificarea capacităţilor auditorilor interni prin instituirea unui sistem de dezvoltare profesională continuă a auditorilor interni din sectorul public** | |
| Alinierea activității de audit intern la standardele naționale și normele metodologice în domeniu, a fost susţinută, pe toată perioada de raportare, printr-un proces continuu şi sistematic de asistenţă la faţa locului, instruiri şi diseminare a bunelor practici, activități furnizate de Ministerul Finanţelor autorităţilor şi instituţiilor publice atât la nivel central cât şi local.  Aceste realizări au avut ca scop consolidarea cunoștințelor teoretice și dezvoltarea abilităților practice de organizare a activității de audit intern și desfășurare a misiunilor de audit, inclusiv prin aplicarea instrumentelor și tehnicilor profesionale specifice.  În domeniul auditului intern au fost desfăşurate peste 30 seminare de instruire, ateliere de lucru cu tematici:  - „Alinierea Controlului Financiar Public Intern la cerinţele Uniunii Europene – dezvoltare, abordări şi provocări”;  - „Organizarea funcţiei de audit intern în cadrul autorităţilor APL”;  - „Planificarea activităţii de audit intern pentru anul 2017 şi raportarea activităţii de audit intern pentru anul 2016”;  - „Standardele naționale de control intern”;  -„Asigurarea calității în procesul de efectuare a auditului financiar” | * Conform datelor Registrului auditorilor interni certificaţi din sectorul public, aprobat prin Ordinul ministrului finanţelor nr.97/2013, la situaţia din 31 decembrie 2018 (care se menține până la moment), de către Ministerul Finanțelor sunt eliberate 57 certificate de calificare al auditorului din sectorul public, din care 12 sunt suspendate şi, respectiv, 32 certificate de calificare în domeniul specializat al auditorului din sectorul public, din care 6 sunt suspendate. |
| **Realizare-cheie: Fortificarea capacităţilor managerilor entităţilor şi managerilor operaţionali pentru implementarea/dezvoltarea sistemului de management financiar şi control în entităţile publice** | |
| Desfăşurarea a peste 50 seminare de instruire în domeniul managementului financiar şi controlului (MFC), cu tematici din domeniile:  - Organizarea şi implementarea MFC;  - Identificarea şi descrierea proceselor;  - Stabilirea obiectivelor;  - Activităţi de control;  - Conceptul de MFC;  - Implementarea managementului riscurilor;  - Documentarea proceselor operaționale;  - Autoevaluarea sistemului de MFC;  - Răspunderea managerială;  - Implementarea Standardelor naţionale de control intern în sectorul public;  - Managementul performanţelor şi al riscurilor;  - Controlul managerial;  - Cultura de control adecvată;  - Conceptul de control financiar public intern;  - Rolul managementului în implementarea Standardelor naţionale de control intern în sectorul public;  - Cadrul normativ în domeniul MFC;  - Consolidarea MFC ca rezultat al recomandărilor Curții de Conturi  **-** Regulamentul model de organizare şi funcţionare a Direcţiei economie şi finanţe. | Au fost consolidate cunoștințele și dezvoltate abilitățile practice ale managerilor operaționali, precum și altor persoane responsabile din cadrul autorităților și instituțiilor publice de nivel central și local cu privire la implementarea și dezvoltarea sistemelor de Control intern managerial (CIM), inclusiv aplicarea în practică a metodelor şi instrumentelor de lucru aferente stabilirii obiectivelor, identificării şi descrierii proceselor de bază, instituirii managementului riscurilor la nivel de subdiviziune/la nivel de entitate, precum şi a modalităţii de efectuare a autoevaluării și raportării sistemului de CIM. |
| **CAPITOLUL 8**  **FISCALITATE** | |
| **Realizare-cheie: Consolidarea bunei guvernanțe în domeniul fiscal prin eficientizarea procedurilor de administrare fiscală, pentru excluderea barierelor care împiedică facilitarea colectării impozitelor și taxelor** | |
| Aprobarea ***Strategiei de dezvoltare a Serviciului Fiscal de Stat pentru anii 2016 – 2020*** de către Colegiul Ministerului Finanţelor la data de 03 august 2016 (*extrasul din procesul – verbal nr. 4/1 din 03 august 2016*);  Aprobarea ***Strategiei de deservire a contribuabililor*** pentru anii 2016 – 2018 (Ordinul IFPS nr.1125/2015);  Aprobarea ***Strategiei de deservire a contribuabililor*** pentru anii 2018 – 2020 (Ordinul SFS nr.473/2018);  Aprobarea ***Strategiilor de comunicare a Serviciului Fiscal de Stat*** (pentru anii 2016 – 2018; pentru anii 2017 – 2019). | * Creșterea eficienței procedurilor de administrare fiscală prin excluderea barierelor care împiedică facilitarea colectării impozitelor și taxelor. Sporirea gradului de conformare a contribuabililor datorită înlăturării acestor bariere. * Sporirea eficienței activităţii administrației fiscale și majorarea veniturilor la buget, asigurate prin unificarea Serviciului Fiscal de Stat, excluderea activităților improprii și reorganizarea instituțională cu accent pe specializarea pe domenii funcționale. * Standardizarea și eficientizarea proceselor de deservire a contribuabililor. * Informarea corectă a opiniei publice şi mass-media despre activitatea Serviciului Fiscal de Stat; * Obținerea unei încrederi maxime a cetățenilor față de activitatea desfășurată; * Dezvoltarea unor forme şi metode eficiente de colaborare cu societatea în scopul realizării atribuțiilor stabilite prin lege. |
| ***Reformarea Serviciului Fiscal de Stat,*** care a constat în crearea unui organ unificat cu competență teritorială pe întreg teritoriul Republicii Moldova prin reorganizarea Inspectoratului Fiscal Principal de Stat și absorbirea inspectoratelor fiscale de stat teritoriale, cu centralizarea funcțiilor de control, gestionare arierate și asistență juridică și păstrarea la nivel teritorial a funcțiilor de deservire și prestări servicii (1 aprilie 2017).  Ulterior, a avut loc o nouă restructurare organizațională (1 octombrie 2018), urmare și în contextul modificărilor legislative operate, care au venit în susținerea și promovarea reformelor adminsitrației fiscale. | * Optimizarea resurselor de personal și redirecționarea acestora preponderent în procese de administrare fiscală, conformare și prestări servicii; * Reducerea costurilor de administrare fiscală; * Tratarea univocă a contribuabililor și a legislației fiscale precum și standardizarea serviciilor oferite contribuabililor; * Concentrarea potențialului de control al SFS pe procese operaționale cu cel mai mare risc pentru interesele BPN; * Diminuarea riscurilor de corupție și protecționism în autoritatea fiscal; * Revizuirea și descrierea business proceselor din cadrul SFS; * Depistarea/înlăturarea lacunelor existente în activitate; * Standardizarea procedurilor și proceselor de administrare fiscală; * Excluderea din atribuțiile Serviciului Fiscal de Stat a funcțiilor improprii (de evaluare și comercializare a bunurilor sechestrate); * Revizuirea sistemului de aplicare a amenzilor, în vederea individualizării sancțiunilor (executarea Hotărîrii Curții Constituționale); * Eficientizarea proceselor de deservire a contribuabililor. |
| Investirea Serviciului Fiscal de Stat cu ***atribuția de constatare a infracțiunilor*** prevăzute la art.241-242, 244, 2441, 250-253 și 3351 din Codul Penal (Legea nr.49/2018) | * Eficiența sporită a acţiunilor întreprinse în vederea constatării elementelor constitutive ale infracţiuni de evaziune fiscală, precum şi ale altor infracţiuni din domeniul economico-financiar; * Optimizarea proceselor de investigare penală la nivel national. |
| Dezvoltarea și consolidarea conceptului de management al conformării fiscale, cu direcționarea instrumentelor SFS spre cele mai mari riscuri de neconformare şi asigurarea îmbunătățirii comportamentelor de conformare prin:   * elaborarea și ***aprobarea Normelor metodologice privind determinarea şi clasificarea riscurilor de conformare fiscală***, acestea fiind revizuite și actualizate permanent cu noi riscuri. * identificarea, anual, în cadrul **programelor de conformare** a segmentelor economiei naționale stabilite ca prioritare, pentru monitorizare, cu aplicarea tratamentelor respective de conformare pentru fiecare segment separat. * elaborarea Strategiei de conformare a persoanelor fizice – contribuabili mari pentru anii 2017 – 2018 (Ordinul IFPS nr.158 din 10 februarie 2017) | * Optimizarea administrării fiscale prin asigurarea planificării controalelor fiscale și promovarea conformării fiscale voluntare a contribuabililor în baza analizei riscurilor; * Asistență şi sprijin pentru contribuabilii care execută la timp şi în volum deplin obligațiile fiscale. |
| Aprobarea ***Manualului de control (6 capitole)***:   1. Capitolul I „Generalizări privind controlul fiscal și premizele inițierii acestuia”; 2. Capitolul II „Cerințe de etică cu privire la efectuarea controlului fiscal”; 3. Capitolul III „Analiza riscurilor și planificarea controalelor fiscale”; 4. Capitolul IV „Organizarea, desfășurarea controlului fiscal și valorificarea rezultatelor acestuia”; 5. Capitolul V „Acte normative”;   Capitolul VI „Regulamente pe domenii de activitate”. | * Crearea unui cadru standard de aplicare a practicilor și proceselor de control și eficientizarea lucrului inspectorilor fiscali, inclusiv a inspectorilor noi încadrați în Serviciul Fiscal de Stat. |
| Aprobarea ***Manualului operațional privind managementul arieratelor,*** care servește drept suport atît metodologic, cît și practic, subdiviziunilor competente de gestionarea arieratelor din cadrul Serviciului Fiscal de Stat, în vederea aplicării uniforme a măsurilor de asigurare și executare silită, potrivit reglementărilor legale în vigoare. | * Diminuarea cuantumului restanțelor la buget prin consecvența măsurilor întreprinse bazate pe cadrul legislativ existent; * Recuperarea pe deplin și în termen restrîns a restanțelor la buget cu riscuri și cheltuieli minime; * Dezvoltarea capacităților profesionale a funcționarilor fiscali abilitați cu atribuții de încasare forțată. |
| ***Unificarea facturii și facturii fiscale într-un singur formular***, toate entitățile ce dețin statut de plătitor a TVA, dar și cele care nu sunt înregistrate în calitate de plătitor al TVA, utilizînd, astfel, formularul tipizat cu regim special ,,factura fiscală” | * Eficientizarea operațiunilor de administrare a afacerilor; * Reducerea costurilor administrative pentru mediul de afaceri. |
| Lansarea Dării de seamă privind reținerea impozitului pe venit, a primelor de asigurare obligatorie de asistență medicală și a contribuțiilor de asigurări sociale de stat obligatorii calculate (***forma IPC 18***) care vine să comaseze 5 rapoarte prezentate la 3 instituții diferite (SFS, CNAS, CNAM). | * Excluderea dublării informației prezentate de agenții economici până la 1 ianuarie 2018 prin simplificarea declarării impozitului pe venit, a plăților nominalizate și a informației ce vizează evidența nominală a asiguraților la sistemul public de asigurări sociale care, în anul 2017, se raporta prin 5 dări de seamă la trei instituții publice; * Reducerea costurilor administrative pentru mediul de afaceri și facilitarea poverii de conformare. |
| Dezvoltarea sistemului „Contul curent al contribuabilului” și lansarea serviciului ***„Contul Unic”*** în cadrul sistemului, care permite achitarea obligațiunilor fiscale printr-un singur instrument. | * Accesarea on-line a informațiilor despre obligațiile fiscale ale contribuabilului, precum şi verificarea statutului curent al tuturor restanțelor sau supraplăților la Bugetul Public Național;   Reducerea timpului necesar pentru plata impozitelor și taxelor;   * Reducerea numărului de plăți eronate și a costurilor de executare a plăților. |
| Elaborarea și dezvoltarea a noi servicii/sisteme menite să ușureze povara de conformare fiscală și să asigure o administrare fiscală mai eficientă, după cum urmează, serviciile: ”Declarație electronică”, ”Diseminare mesaje” ”e-cerere” cu cele 10 module aferente dezvoltate, ”Registrul general electronic al facturilor fiscale”, ”e-factura”, „Comanda on-line a formularelor tipizate de documente primare cu regim special”, ,,Digitizarea documentelor aferente contribuabililor” | * Simplificarea procesului de raportare și declarare; * Reducerea timpului necesar pentru plata impozitelor și taxelor/depunerea cererilor/declarare; * Reducerea costurilor de conformare fiscală; * informare (la distanță) promptă, deplină şi corectă a contribuabililor cu referire la termenele de prezentare/achitare a dărilor de seamă/obligațiilor fiscale, noutăți fiscale, etc. * Simplificarea, sporirea eficienţei şi rapidităţii procesului de evidenţă al facturilor fiscale ale agenţilor economici din Republica Moldova; * Creşterea operativității de documentare a tranzacției efectuate, sporirea productivității muncii, reducerea cheltuielilor de imprimare a facturilor şi facturilor fiscale, excluderea riscului de pierdere a formularelor facturilor create electronic; * Creșterea nivelului de satisfacție și de încredere a societății; * Sporirea calității serviciilor prestate. |
| Instituirea ***Consiliului de soluționare a disputelor*** (Ordinul SFS nr. 449/2018), care examinează contestațiile depuse de către persoana care contestă acte administrative prin care s-a stabilit o obligație fiscală în sumă de peste 0,5 mil.lei – pentru persoane juridice și peste 0,25 mil.lei – pentru persoane fizice | * Integritate și imparțialitate în tratarea contribuabililor. |
| Aprobarea Regulamentului privind procedura de emitere a ***soluției fiscale individuale anticipate*** - act emis de autoritățile fiscale în vederea soluționării unei cereri a persoanei fizice sau juridice, ce desfășoară activitate de întreprinzător, referitoare la reglementarea unor situații fiscale specifice (Hotărîrea Guvernului nr. 7/2019) | * Instrument de gestionare a riscului fiscal la care se supune contribuabilul din cauza unor lacune în legislație sau a unor prevederi normative interpretabile; * Reducerea situațiilor de conflict ce apar între autorități și contribuabili; * Oportunitate de perfecționare a legislației fiscale. |
| **Realizare-cheie: Armonizarea treptată a cotelor accizelor la produsele din tutun, prevăzute în Codul fiscal nr.1163-XIII din 24 aprilie 1997, cu structura şi ratele accizelor aplicate tutunului prelucrat prevăzute în Directiva 2011/64/UE a Consiliului din 21 iunie 2011.** | |
| Asigurarea continuării ajustării cotelor accizelor în vederea ajustării graduale a acestora la nivelul ţărilor din regiune, inclusiv la standardele europene (Legea nr.71/2015, Legea nr.138/2016, Legea nr.281/2016, Legea nr.288/2017)  Prin urmare, a fost asigurată continuarea armonizării cotei accizului pentru ţigaretele cu filtru:   * pentru perioada 01.05.2015 - 30.06.2016:   - 200 lei/1000 ţigarete + 18%;   * pentru perioada 01.07.2016 – 31.12.2016:   – 300 lei/1000 ţigarete + 12%, dar nu mai puţin de 400 lei;   * pentru anul 2017:   – 360 lei/1000 ţigarete + 12%, dar nu mai puţin de 480 lei;   * pentru anul 2018:   – 410 lei/1000 ţigarete + 12%, dar nu mai puţin de 540 lei;   * pentru anul 2019:   - 460 lei/1000 ţigarete + 12%, dar nu mai puţin de 610 lei;   * pentru anul 2020 (cote stabilite prin Legea nr.288 din 15.12.2017 cu privire la modificarea și completarea unor acte legislative):   - 540 lei/1000 ţigarete + 13%, dar nu mai puţin de 700 lei.  Totodată, începînd cu anul 2018, a fost introdusă componenta ad valorem pentru țigaretele fără filtru în mărime de 3% cu majorarea acesteia de la 3 % pînă la 9% pînă în 2020, după cum urmează:  • pentru anul 2018 (cote stabilite prin Legea nr.288 din 15.12.2017 cu privire la modificarea și completarea unor acte legislative):  - ovale cu lungimea de pînă la 70 mm - 260 lei/ 1000 țigarete + 3%;  - cu muştiuc, altele – 300 lei/ 1000 țigarete + 3%;  • pentru anul 2019 (cote stabilite prin Legea nr.288 din 15.12.2017 cu privire la modificarea și completarea unor acte legislative):  - ovale cu lungimea de pînă la 70 mm - 360 lei/ 1000 țigarete + 6%;  - cu muştiuc, altele – 460 lei/ 1000 țigarete + 6%;  • pentru anul 2020 (cote stabilite prin Legea nr.288 din 15.12.2017 cu privire la modificarea și completarea unor acte legislative):  - ovale cu lungimea de pînă la 70 mm - 480 lei/ 1000 țigarete + 9%;  - cu muştiuc, altele – 540 lei/ 1000 țigarete + 9%. | * Acumularea de noi surse financiare la buget (din accizele la produsele din tutun în anul 2018 au fost înregistrate încasări în sumă de 1,8 mlrd lei, cu o creștere de aproximativ 37% în comparație cu anul 2015 fiind înregistrat încasări în sumă de 1,3 mlrd lei). * Diminuarea consumului articolelor din tutun, mărfuri ce au o influenţă negativă asupra sănătăţii populaţiei şi a dezvoltării societăţii în general; * Reducerea nivelului de comerț ilicit a produselor din tutun în spațiul UE. |
| **Realizare-cheie: Armonizarea Codului fiscal al Republicii Moldova în materie de TVA și accize cu directivele relevante ale UE, în conformitate cu dispozițiile din anexa VI la AA; Apropierea legislației Republicii Moldova în materie de scutiri de TVA și accize de legislația UE, în conformitate cu anexa VI din AA;** | |
| Prin ***Legea nr.288/2017 cu privire la modificarea și completarea unor acte legislative*** au fost realizate următoarele:  a) majorarea pragului financiar neimpozabil pînă la 430 euro pentru bunurile importate în scopuri necomerciale de către persoanele care folosesc transportul aerian și maritim. Propunerea de majorare a pragului financiar de la 300 de euro la 430 de euro este argumentată de necesitatea armonizării legislației naționale la prevederile Regulamentului (CE) nr.1186/2009 din 16 noiembrie 2009 de instituire a unui regim comunitar de scutiri de taxe vamale și la prevederile Directivei 2007/74/CE din 20.12.2007 privind scutirea de taxa pe valoarea adăugată și de accize pentru bunurile importate de către persoanele care călătoresc în țări terțe;  b) modificarea şi completarea Titlului III din Codul fiscal, în contextul alinierii parţiale la:  - Directiva 2006/112/CE a Consiliului Uniunii Europene din 28 noiembrie 2006 privind sistemul comun al taxei pe valoarea adaugată;  c) de modificare şi completare a Titlului IV din Codul fiscal, Legii privind controlul tutunului nr.278-XVI din 14.12.2007 în contextul alinierii parţiale la:  - Directiva 2008/118/CE a Consiliului din 16.12.2008 privind regimul general al accizelor şi de abrogare a Directivei 92/12/CEE;  - - Directiva 92/83/CEE a Consiliului din 19.10.1992 privind armonizarea structurilor accizelor la alcool şi băuturi alcoolice;  - Directiva 2003/96/CE a Consiliului din 27.10.2003 privind restructurarea cadrului comunitar de impozitare a produselor energetice şi a electricităţii. | * Stabilirea unui cadru de reglementare clar și uniformizat la nivelul țărilor Uniunii Europene; * Eliminarea neconcordanțelor legislative; * Asigurarea bugetului cu resurse adiționale în urma restructurării scutirilor; * Atragerea potențialilor investitori prin asigurarea unui cadru legal neechivoc. |
| **TITLUL IV**  **COOPERAREA ECONOMICĂ ŞI ALTE TIPURI DE COOPERARE SECTORIALĂ** | |
| **CAPITOLUL 9**  **SERVICII FINANCIARE** | |
| **Realizare-cheie: Reorganizarea Comitetului Național de Stabilitate Financiară** | |
| Adoptarea ***Legii privind Comitetul Național de Stabilitate Financiară nr.209/2018*** | * Constituirea autorității naționale macroprudențiale; * Asigurarea stabilității financiare a RM; * Asigurarea identificării în termen util a principalelor surse de risc și vulnerabilități ale sectorului financiar, cum ar fi: ineficiența redirecționării resurselor financiare atrase de la deponenți către investitori, evaluarea sau gestionarea incorectă a riscurilor financiare de către intermediari ș.a.; * Asigurarea efectuării analizelor cu privire la stabilitatea financiară în vederea evitării compromiterii stabilității sistemului financiar și, respectiv, a stabilității economice în viitor. |
| **TITLUL V**  **COMERŢ ŞI ASPECTE LEGATE DE COMERŢ** | |
| **CAPITOLUL 5**  **REGIMUL VAMAL ŞI FACILITAREA COMERŢULUI** | |
| **Realizare-cheie: Facilitarea comerțului prin simplificarea şi uniformizarea procedurilor de vămuire a mărfurilor, preluate din experienţa ţărilor UE în domeniu** | |
| Ratificarea Protocolului de modificare a Acordului de la Marrakech privind înfiinţarea Organizaţiei Mondiale a Comerţului (Legea nr. 129/2016). |  |
| Aplicarea Procedurilor simplificate de vămuire la domiciliu | * Impact favorabil asupra comerţului per ansamblu, sporind volumul mărfurilor importate/exportate şi avînd ca efect acumularea de noi surse la buget. |
| ***Dezvoltarea Programului AEO***, prin conferirea statutului facilitat la efectuarea operaţiunilor vamale datorită conformării voluntare la respectarea legislaţiei.  Acesta presupune:  - reducerea numărului de controale (tratament prioritar în caz de control);  - acces prioritar în frontieră inclusiv prin crearea pistelor separate AEO;  - alegerea locului efectuării controalelor (vămuirii);  - beneficiere de simplificări vamale (vămuirea la domiciliu)- la solicitare SV nu va reexamina condiţiile de autorizare a acestora, deoarece ele se consideră a fi îndeplinite;  - amânarea plăților până la 30 de zile;  - utilizarea Logo-ului AEO ca mecanism de identificare a titularilor AEO, ce oferă avantaje şi în raport cu partenerii de afaceri. | * Creșterea numărului de titulari de statut AEO autorizați (de la 54 titulari înregistrați în anul 2014 la **116** titulari în anul 2019). * La moment, ponderea Declarațiilor Vamale depuse de titulari AEO constituie **14%** din totalul DV depuse **(18208:**130311). |
| ***Dezvoltarea mecanismului de recunoaștere mutuală a statutului de operator economic autorizat (AEO)***  Serviciul Vamal în colaborare cu DGV RO și cu sprijinul Comisiei Europene, începînd cu 01 iulie 2015, a inițiat un proiect-pilot de recunoaştere unilaterală a AEO din UE la frontiera externă UE la postul vamal Leușeni-Albița. | De acest proiect-pilot beneficiază la moment **20** companii AEO din UE, iar durata medie de traversare a frontierei constituie 15 min. |
| ***Introducerea statutului de Exportator aprobat****, în anul 2015*  Acest statut îi permite exportatorului să documenteze pe propria răspundere originea preferențială a mărfurilor. Beneficiile acestui statut sunt:  - reducerea costurilor, prin excluderea achitării taxei pentru proceduri vamale la eliberarea certificatului de circulație EUR.1 pe suport de hârtie - 6 euro per certificat;  - reducerea timpilor de efectuare a exporturilor preferențiale, prin excluderea timpului consumat pentru obținerea certificatului de circulație EUR.1;  - simplificarea formalităților la export. | Creșterea numărului de companii deținătoare de statutul ,,Exportator Aprobat” (de la 3 titulari în anul 2015 la **27** companii în anul 2019).  La moment, **38%** din exporturile preferențiale către UE sunt efectuate de către Exportatorii Aprobați. |
| ***Creşterea în utilizarea vămuirii electronice*** ca formă de declarare a mărfurilor importate şi exportate. | - Excluderea contactului fizic;  - Reducerea timpilor și costurilor aferente procesului de declarare/vămuire a mărfurilor;  - Mobilitatea de declarare din orice locaţie de pe teritoriul ţării;  Astfel, în anul 2018, ponderea exportului perfectat electronic a constituit 98,54%, comparativ cu 65% în anul 2015; ponderea importului electronic a constituit 36,52%, comparativ cu 4,5% în anul 2015.  Declararea electronică la procedura de tranzit (implementată în baza Ordinului 310-O/2017, Monitorul Oficial al R. Moldova, 330-334/1699, 08.09.2017) este de 100%. |
| Lansarea Proiectului Twinning „Suport în modernizarea Serviciului Vamal al Republicii Moldova în conformitate cu cerinţele Acordului de Asociere” (21 noiembrie 2017) | În cadrul acestui proiect, Serviciul Vamal beneficiază de suportul experţilor europeni în procesul de implementare a Ghişeului Unic şi a Noului Sistem Computerizat de Tranzit (NCTS). |
| Aprobarea și implementarea Legii 302/2017 cu privire la Serviciul Vamal | Ajustarea cadrului legislativ la exigențele actuale de activitate în domeniul vamal, stabilind o nouă viziune cu privire la organizarea și funcționarea Serviciului Vamal. |
| **Realizare-cheie: Elaborarea şi aprobarea modificărilor la Codul vamal şi la Codul contravenţional privind contravenţiile vamale în conformitate cu practicile statelor membre UE** | |
| Prin Legea nr.281/2016 cu privire la modificarea şi completarea unor acte legislative, ce ţine de politica fiscală, vamală şi bugetară pentru 2017, au fost operate modificări la art.232 alin.(1) lit.b1) şi c) din Codul vamal, în contextul cărora au fost stabilite sancţiuni în mărime de 4% din valoarea obiectului contravenţiei, pentru declaraţiile vamale repartizate pe culoarele galben şi roşu de control vamal, în cazul neîndeplinirii obligaţiei de a declara organului vamal modificarea destinaţiei mărfurilor faţă de scopul declarat la plasarea mărfurilor sub o anumită destinaţie vamală.  Totodată, art.232 din Codul vamal a fost completat cu alineatul (2) potrivit căruia, în cazul în care persoana, pînă la iniţierea controlului ulterior, pentru declaraţiile vamale repartizate pe culoarele galben sau roşu de control vamal, şi care au fost validate informatic cu acordarea liberului de vamă, comunică din proprie iniţiativă în scris organului vamal despre comiterea contravenţiilor vamale prevăzute de art.231 pct.6) şi pct.11) din Codul vamal cu anexarea actelor justificate, aceasta se eliberează de răspundere materială şi contravenţională, cu condiţia achitării incontestabile şi benevole a drepturilor de import datorate şi penalităţilor calculate. | Promovarea conformării voluntare a reprezentanţilor mediului de afaceri prin eliberarea de la răspundere sau aplicarea unei sancţiuni mai blînde. |
| **Realizare-cheie: Racordarea legislaţiei vamale la prevederile articolului VII din GATT 1994 cuprins în anexa 1A la Acordul OMC, cu toate modificările ulterioare** | |
| Prin Legea nr.71/2015 au fost operate modificări la art.11 din Legea cu privire la tariful vamal nr.1380-XIII din 20.11.1997, care constau în concretizarea momentului în cazul în care metoda determinării valorii în vamă a mărfii în baza valorii tranzacţiei nu poate fi aplicată în baza preţului efectiv plătit sau de plătit şi care are drept scop racordarea prevederilor naţionale la cele ale Acordului de punere în aplicare a articolului VII al GATT 1994.  De asemenea, prin Legea nr.138/2016 cu privire la modificarea şi completarea unor acte legislative au fost excluse prevederile vizînd neincluderea în valoarea în vamă a mărfurilor importate a cheltuielilor suportate de cumpărător pentru serviciile de inspecţie înainte de expediţie a mărfurilor de import, precum şi a costurilor de cercetare şi schiţelor preliminare de proiectare la determinarea valorii în vamă a mărfii.  La aceasta, a fost stabilită amînarea determinării definitive a valorii în vamă a mărfii pentru toate metodele de determinare a valorii în vamă a mărfii şi nu doar în cazul metodei de determinare a valorii în vamă a mărfii în baza valorii tranzacţiei.  Suplimentar, a fost introdusă enumerarea propriu-zisă a persoanelor ce pot fi considerate membri ai aceleiaşi familii, în contextul persoanelor interdependente, în cazul aplicării metodei determinării valorii în vamă în baza valorii tranzacţiei. | Modificarea dată vine întru executarea angajamentelor asumate de Republica Moldova prin Articolul 10.5 din Acordul OMC privind facilitarea comerţului, semnat la Bali pe 06.12.2013, precum şi pentru respectarea prevederilor Acordului de aplicare a Articolului VII din GATT, 1994, care nu reglementează cheltuielile pentru serviciile de inspecţie înainte de expediţie a mărfurilor de import.  Aplicarea acestor modificări vin întru facilitarea şi simplificarea procedurii de determinare a valorii în vamă a mărfurilor. |
| **Realizare-cheie: Elaborarea noului Cod Vamal, racordat la prevederile Regulamentul Consiliului (CEE) nr. 2913/92 din 12 octombrie 1992 de instituire a Codului Vamal Comunitar** | |
| *Proiectul de lege cu privire la Codul vamal a fost elaborat și urmează a fi remis Guvernului spre examinare și aprobare, după formarea acestuia.* |  |
| **Realizare-cheie: Asigurarea respectării prevederilor în conformitate cu aranjamentele bilaterale semnate cu statele membre ale UE** | |
| În prezent sunt asigurate aranjamentele bilaterale asumate în cele **25** de Convenţii/Acorduri de evitare a dublei impuneri între Guvernul Republicii Moldova şi Guvernele Statelor membre UE. | Aceste reglementări constituie baza legală pentru definirea veniturile obţinute în Republica Moldova şi în străinătate, precum şi elemente de convergenţă între legislaţia naţională şi convenţiile internaţionale pentru evitarea dublei impuneri. Prin urmare, facilitînd şi eliminînd neclarităţile procedurilor de impozitare a veniturilor şi proprietăţii, prin neimpozitarea dublă a acestora. |
| **Realizare-cheie: Armonizarea cadrului normativ cu legislaţia UE în domeniul protecţiei proprietăţii intelectuale, valorii în vamă, originii mărfurilor** | |
| Aprobarea ***Regulamentului privind asigurarea respectării drepturilor de proprietate intelectuală de către organele vamale*** (Hotărîrea Guvernului nr. 915/2016);  Aprobarea ***Regulamentului privind modul de declarare a valorii în vamă a mărfurilor*** (Hotărîrea Guvernului nr. 974/2016);  Modificarea și completarea ***Regulamentului cu privire la completarea, autentificarea, eliberarea şi controlul ulterior al certificatelor de origine preferenţială a mărfurilor*** (Hotărîrea Guvernului nr. 1402/2016);  Aprobarea Hotărîrii Guvernului nr. 385/2015 ,,Pentru pentru punerea în aplicare a prevederilor secţiunii 342 din Codul vamal al Republicii Moldova”  Aprobarea ***Codului de etică şi conduită a colaboratorului vamal*** (Hotărîrea Guvernului nr. 1161/2016). | Armonizarea cadrului normativ cu legislaţia UE în domeniul protecţiei proprietăţii intelectuale, valorii în vamă, originii mărfurilor. |
| Elaborarea Programului strategic al Serviciului Vamal ,,Vama 2020”, ca document principal de planificare strategică, de absorbţie a asistenţei externe şi ca instrument de comunicare internă şi externă. | Programul asigură interacțiunea între multitudine de documente de politici naţionale şi este corelat cu Acordul de Asociere. Programul determină trei domenii prioritare: Facilitarea comerţului; Securitatea şi siguranţa; Dezvoltarea capacităţii administrative ale Serviciului Vamal |
| **Realizare-cheie: Modernizarea și dezvoltarea infrastructurii posturilor vamale de frontieră și interne** | |
| Darea în exploatare (28 decembrie 2018) a punctului de trecere a frontierei Palanca, operat în comun de vameșii și polițiștii de frontieră din Republica Moldova și Ucraina.  Cu o investiţie de 4,5 milioane de euro din partea Uniunii Europene și 1,68 milioane de euro din partea Guvernului Republicii Moldova, punctul de trecere a fost edificat din temelie în cadrul unui proiect implementat de Programul Naţiunilor Unite pentru Dezvoltare. | * Punctul de trecere a frontierei corespunde principiilor europene de management integrat al frontierei; * Aplicarea controlului comun permite fluidizarea traficului prin această zonă de frontieră. |
| **CAPITOLUL 8 ACHIZIŢII PUBLICE** | |
| **Realizare-cheie: Instituirea unui organism imparţial şi independent cu responsabilitatea de revizuire a deciziilor luate de autorităţile sau entităţile contractante în timpul atribuirii contractelor de achiziții publice** | |
| Crearea ***Agenţiei Naţionale pentru Soluţionarea Contestaţiilor*** (Hotărîrea Parlamentului nr. 271/2016); | * Asigurarea implementării prevederilor Directivei 89/665/CCE 19 privind coordonarea actelor cu putere de lege şi a actelor administrative privind aplicarea procedurilor care vizează căile de atac faţă de atribuirea contractelor de achiziţii publice de produse şi a contractelor publice de lucrări introduse prin Legea nr. 131/2015. * Instituirea organului de apărare şi realizare a drepturilor şi intereselor legitime invocate în contestaţiile supuse soluţionării, fără privilegii și fără discriminări, cu respectarea principiilor legalității, celerității, contradictorialității și al dreptului la apărare. |
| **Realizare-cheie: Ajustarea parțială a normelor naționale la standardele europene prin transpunerea Aquis-ului comunitar:** | |
| Adoptarea ***Legii nr.131/2015 privind achizițiile publice***, cu modificările și completările ulterioare, (transpune *Directiva 2014/24/UE a Parlamentului European şi a Consiliului din 26 februarie 2014 privind achiziţiile publice şi de abrogare a Directivei 2004/18/CE, publicată în Jurnalul Oficial al Uniunii Europene L 94 din 28 martie 2014, cu modificările operate prin Regulamentul delegat (UE) 2017/2365 al Comisiei din 18 decembrie 2017 de modificare a Directivei 2014/24/CE a Parlamentului European şi a Consiliului în ceea ce priveşte pragurile de aplicare pentru procedurile de atribuire a contractelor de achiziţii publice, precum şi Directiva 89/665/CCE a Consiliului din 21 decembrie 1989 privind coordonarea actelor cu putere de lege şi a actelor administrative privind aplicarea procedurilor care vizează căile de atac faţă de atribuirea contractelor de achiziţii publice de produse şi a contractelor publice de lucrări, publicată în Jurnalul Oficial al Uniunii Europene L 395 din 30 decembrie 1989*) | Legea nr. 131 privind achizițiile publice conține standarde de bază ce revin din normele și principiile achizițiilor publice, reglementate în acquis-ul Uniunii Europene în domeniul achizițiilor publice (principiul nediscriminării, al egalității de tratament, al transparenței și al proporționalității). |
| ***Aprobarea Strategiei de dezvoltare a sistemului de achiziţii publice pentru anii 2016-2020*** şi a Planului de acţiuni privind implementarea acesteia, care include în sine Foia de parcurs, însoțită de un calendar al etapelor și termenilor stabilite în anexa XXIX B la Acordul de Asociere. (Hotărîrea Guvernului nr.1332/2016 ) | Apropierea treptată a legislaţiei în domeniul achiziţiilor publice din Republica Moldova de *acquis*-ul Uniunii în domeniul achiziţiilor publice, însoţită de o reformă instituţională şi de crearea unui sistem eficient de achiziţii publice, bazat pe principiile care reglementează achiziţiile publice în Uniune şi pe termenii şi definiţiile stabilite în Directiva 2004/18/CE a Parlamentului European şi a Consiliului din 31 martie 2004 privind coordonarea procedurilor de atribuire a contractelor de achiziţii publice de lucrări, de bunuri şi de servicii şi Directiva 2004/17/CΕ a Parlamentului European şi a Consiliului din 31 martie 2004 de coordonare a procedurilor de atribuire a contractelor de achiziţii în sectoarele apei, energiei, transporturilor şi serviciilor poştale |
| **Realizare-cheie: Implementarea în continuare a achizițiilor publice electronice și îmbunătățirea funcționalităților instrumentului informatic relevant** | |
| Pentru implementarea pe scară națională a unui sistem electronic de achiziții a fost elaborat și aprobat, prin Hotărârea Guvernului nr. 705/2018, *Conceptul tehnic al Sistemului Informațional Automatizat „Registrul de stat al achizițiilor publice*” (**MTender**).  De asemenea în luna octombrie 2018 a fost aprobată Hotărârea Guvernului nr.986/2018 pentru aprobarea *Regulamentului privind modul de ținere a Registrului de stat al achizițiilor publice format de Sistemul informațional automatizat „Registrul de stat al achizițiilor publice*” (**MTender**).  Aprobarea actelor normative secundare nominalizate au asigurat cadrul normativ necesar pentru lansarea utilizării experimentale a *Sistemului Informațional Automatizat „Registrul de stat al achizițiilor publice”* (**MTender**), pentru procedurile de cererea ofertelor de preț și licitație deschisă, din luna octombrie 2018. | Sistemul electronic de achiziții publice funcțional reprezintă unul dintre cele mai eficiente instrumente pentru sporirea transparenței și eficientizarea procedurilor de achiziții publice, iar crearea unui astfel de sistem constituie o componentă esențială a reformei achizițiilor publice. |
| **TITLUL VI ASISTENŢĂ FINANCIARĂ ŞI DISPOZIŢII ANTIFRAUDĂ ŞI DE CONTROL** | |
| **CAPITOLUL I ASISTENŢĂ FINANCIARĂ** | |
| **Realizare-cheie: Elaborarea noului Regulament cu privire la cadrul instituțional și mecanismul de coordonare și management al asistenței externe în corespundere cu cele mai bune practici ale țărilor membre UE, ca urmare a desfășurării Reformei Administrației Publice Centrale** | |
| Semnarea (la 23 noiembrie 2017) și implementarea Memorandumului de înțelegere dintre Uniunea Europeană și Republica Moldova care este parte integrantă a Acordului de împrumut dintre Republica Moldova și Uniunea Europeană privind asistența macrofinanciară pentru Republica Moldova, | Această asistență macrofinanciară urma să ajute Republica Moldova să-și satisfacă cele mai acute necesități financiare, să-și stabilizeze economia prin atingerea unei creșteri mai durabile, precum și implementarea reformelor indispensabile. Debursări din cadrul acestei asistențe macrofinanciare până la moment nu au avut loc. |
| Transferul competențelor de coordonare a asistenței externe de la Cancelaria de Stat către Ministerul Finanțelor (HG nr.377/2018) | Prin aprobarea „Regulamentului cu privire la cadrul instituțional şi mecanismul de coordonare şi management al asistenței externe”, nr.377 din 25.04.2018, Ministerul Finanțelor a fost desemnat drept autoritate naţională de coordonare a asistenţei externe care va îndeplini rolul de punct unic de contact/control în relaţia cu partenerii externi de dezvoltare şi autorităţile publice privind propunerile de proiecte/programe de asistenţă externă. Totodată, această schimbare are drept scop asigurarea utilizării eficiente a resurselor disponibile pentru a maximiza impactul asistenţei externe asupra dezvoltării Republicii Moldova, coerenţei şi complementarităţii dintre instrumentele oferite de comunitatea donatorilor/creditorilor şi necesităţile de dezvoltare ale Republicii Moldova. De asemenea, se va asigura un suport coordonat pentru îndeplinirea angajamentelor asumate în faţa comunităţii internaţionale şi, în special, în faţa Uniu­nii Europene, precum şi a unui management financiar durabil al asistenţei externe. Din punct de vedere instituţio­nal, prezentul Regulament va elimina barierele birocratice care pot tergiversa lansarea proiectelor/programelor noi, dar şi pune accent pe un dialog eficient și coordonat cu partenerii externi. |
| Revizuirea mecanismului de programare, implementare și monitorizare a programelor de asistență externă la nivel national, prin racordare la Cadrul Bugetar pe Termen Mediu (CBTM) și aliniere la prioritățile de politici sectoriale pe termen mediu (2019-2021), aprobate prin HG nr.350/2018. | Prin revizuirea mecanismului de programare, implementare și monitorizare a programelor de asistență externă la nivel național, prin racordare la Cadrul Bugetar pe Termen Mediu (CBTM) și aliniere la prioritățile de politici sectoriale pe termen mediu (2019-2021), aprobate prin HG nr.350/2018. s-a oferit un cadru unic, transparent a activităţii Executivului, s-au identificat prioritățile de politici sectoriale, raportate la obiectivele de guvernare și direcțiile de acțiune cuprinse în documentele strategice de guvernare.  Astfel, prezentând o viziune clară (inclusiv și pentru partenerii externi de dezvoltare) a priorităților de politici de guvernare a Republicii Moldova pentru perioada 2019-2021, producând astfel un impact economico-social pe fiecare dintre dimensiunile identificate, accelerând reformele instituţionale și consolidînd capacitatea autorităţilor publice în sporirea calităţii serviciilor publice.  Totodată, conform mecanismului revizuit de coordonare a asistenței externe la nivel național, programarea asistenței derulează în conformitate cu sistemele naționale, expres cadrul național de planificare bugetară, fapt ce asigură un proces sustenabil prin evitarea sistemelor paralele de gestionare a finanțării externe și doar în limita în limita spațiului fiscal disponibil. |
| A redevenit funcțională Platforma pentru gestionarea asistenței externe (AMP) | Prin intermediul Platformei de gestionare a asistenței externe, ([www.amp.gov.md](http://www.amp.gov.md)) are loc evidența asistenței oficiale pentru dezvoltare oferită Republicii Moldova de către partenerii externi de dezvoltare. Platforma cuprinde informații ample privind acordurile, proiectele, obiectivele, perioada de implementare și sumele destinate implementării, donatorii, beneficiarii de asistență, sectoarele beneficiare, activitățile propuse, precum și informații privind monitorizarea proiectelor în curs de implementare.  Către finele anului 2018, Platforma a trecut din gestiunea Cancelariei de Stat în gestiunea Ministerului Finanțelor, totodată IP CTIF a devenit operatorul tehnico-tehnologic al acesteia, asigurând astfel pe deplin operabilitatea Platformei. |